WASP-8 b
WASP-8 b – egzoplaneta, skriejanti apie geltonąją nykštukę WASP-8. Nuo Saulės sistemos nutolusi 294 šviesmečius. WASP-8 b yra karštojo Jupiterio tipo dujinė milžinė. Planetos masė ir spindulys yra atitinkamai 2,54 ir 1,13 karto didesni nei Jupiterio. Apie savo žvaigždę planeta apskrieja per 8,2 paros, jos orbitos spindulys – 0,0801 av, o ekscentricitetas – 0,31. Planeta skrieja retrogradine orbita. Pusiausvyros temperatūra yra 950 K (svyruoja dėl ekscentriškos orbitos). Apie WASP-8 b atradimą pranešta 2008 m. Planeta aptikta tranzitų metodu. WASP-8 sistemoje 2014 m. dar atrasta WASP-8 c planeta.